ชลธี ฮึดปั้นนักร้องให้ดัง
เทียบชั้นสายัณห์-ยอดรัก แค่คนเดียวก่อนสิ้นแรง,ชลธี ธารทอง ครูเพลงเทวดา ขออีกฮึด ปั้นนักร้องลูกทุ่งประดับวงการอีกแค่คนเดียว ก่อนสังขารไม่อำนวยแต่งเพลงไม่ไหว ประกาศใครเสียงดีให้ติดต่อมา เผยจะปั้นให้โด่งดังเทียบเท่าสายัณห์ สัญญา และยอดรัก สลักใจ 2 ศิษย์รักนักร้องที่ลาโลกไปก่อนข่าวครูเพลงเทวดา ชลธี ธารทอง ประกาศปั้นนักร้องลูกทุ่งประดับวงการครั้งนี้เปิดเผยขึ้นเมื่อเวลา 11.00 น. วันที่ 27 ธ.ค. นายสมนึก ทองมา วัย 78 ปี หรือครูชลธี ธารทอง ครูเพลงชื่อดังเจ้าของฉายา เทวดาเพลง ศิลปินแห่งชาติ ปี 2542 สาขาศิลปะการแสดง (นักแต่งเพลงลูกทุ่ง) เปิดเผยกับผู้สื่อข่าวที่บ้านของอาจารย์วีรสิทธิ์ สกุลเรือง หรือ น้ำทิพย์ ชลธี ลูกศิษย์มือขวา ที่หมู่บ้านอิมเมจเพลส ถนนพุทธมณฑลสาย 4 ต.บางกระทึก อ.สามพราน จ.นครปฐม ระหว่างรอไปออกรายการ เพชรดารา ค้นหาคนลูกทุ่ง ทางช่องไทยรัฐทีวี,ครูชลธีเปิดเผยว่า หลังจากวงการลูกทุ่งสูญเสียนักร้องชื่อดังระดับตำนานของประเทศไทยไปถึง 2 คน คือ สายัณห์ สัญญา กับ ยอดรัก สลักใจ ซึ่งทั้งคู่เป็นลูกศิษย์ตน เพลงที่ทั้งคู่ร้องจนโด่งดังส่วนมากเป็นบทเพลงที่ตนแต่งเกือบทั้งหมด ตั้งแต่เสียทั้ง 2 คนไป หวังจะปั้นนักร้องให้โด่งดังเทียบเท่าสายัณห์ ยอดรัก อีกแค่คนเดียวเท่านั้น เพราะตอนนี้อายุตนมากแล้ว แถมร่างกายไม่ค่อยแข็งแรง เดินเหินไม่สะดวก เมื่อสัปดาห์ที่ผ่านมา เพิ่งไปหาหมอที่โรงพยาบาลสมเด็จพระสังฆราช จ.กาญจนบุรี หมอบอกเป็นกระดูกทับเส้น ต้องทำกายภาพบำบัดทุกวัน ทำให้ไม่ค่อยมีเวลาไปเป็นกรรมการตัดสินการประกวดร้องเพลงเหมือนเก่า ได้ลาออกจากการเป็นกรรมการทางช่องเวิร์คพอยต์ทีวีเมื่ออาทิตย์ที่ผ่านมา ยังเหลืออีก 2 ช่อง ที่ยังพอทำไหวคือ ช่องไทยรัฐทีวี และช่องพีพีทีวี,ครูเพลงชื่อดังเผยต่อไปว่า เจอนักร้องที่เข้ามาประกวดเป็นพันเป็นหมื่นคน ถ้าเทียบกับสายัณห์ กับยอดรักแล้ว ยังไม่เจอเพชรแท้แม้แต่คนเดียว คนที่ประกวดชนะในหลายๆรายการในหลายเวที มีความโดดเด่นเฉพาะเวทีนั้นๆเท่านั้น ยังไม่มีใครผ่านความรู้สึกตนได้ เคยมีนักร้องอยากดังหอบเงินมาขอให้แต่งเพลงให้ บอกว่าอยากดัง พอได้ฟังเสียงบอกให้หอบเงินกลับ เพราะถ้าแต่งให้ไปเสียชื่อแน่ๆ นักร้องที่จะโด่งดังได้ต้องมีส่วนประกอบสำคัญ คือ นักร้องดี ดนตรีดี โอกาสดี ที่สำคัญสุดคือ เนื้อเพลงดี ตอนนี้ตนยังแต่งเพลงอยู่เรื่อยๆ ล่าสุดที่แต่งให้กับนักร้องมีชื่อ คือ เอ-ไชยา มิตรชัย ที่กำลังเข้าห้องอัดอยู่ในขณะนี้ มี 5 เพลง 1.น้ำตาชาวนา 2.คนใจว่างอยู่บ้านหลังไหน 3.ห่วงพ่อห่วงแม่ 4.คนหล่อถูกหลอก 5.คนหลายใจห้ามฟัง อีกคนที่กำลังเข้าห้องอัดเสียงคือ ศิรินทรา นิยากร มี 2 เพลง คือ ลูกทุ่งไม่มีวันตาย กับเพลงทหารที่รัก สำหรับเพลงที่แต่งมาทั้งหมดเกือบ 5,500 เพลง ขายสิทธิ์ให้กับแกรมมี่ โดยมีสัญญาแบ่งรายได้กันคนละครึ่ง แถมโอนให้เป็นมรดกกับลูกไปอีก 50 ปี ถ้าใครจะซื้อลิขสิทธิ์เพลง ต้องติดต่อผ่านแกรมมี่แต่เพียงผู้เดียว,เทวดาเพลงลูกทุ่งในช่วงปลายชีวิตเผยต่อว่า มองอนาคตของวงการเพลงลูกทุ่งไทย จะขาดเสน่ห์ความเป็นลูกทุ่งอย่างแท้จริง เพราะนักแต่งเพลงลูกทุ่งรุ่นใหม่แต่งเพี้ยน และจะหานักแต่งเพลงรุ่นเก่าๆก็จะล้มหายตายจากกันไปหมดแล้ว อยากให้คนที่คิดว่ามีน้ำเสียงดีจริงๆ สามารถเป็นเพชรแท้ได้ ติดต่อเข้ามาโดยตรงที่ตนได้เลยที่อีเมล ,Thangthongpum@gmail.com,  ทุกวันนี้ร่างกายโรยราไปมากแล้ว อยากปั้นนักร้องที่โด่งดังเอาไว้เพื่อประดับวงการลูกทุ่งไทยอีกสักคนก่อนที่ตนจะแต่งเพลงไม่ไหว
ชลธี ธารทอง ครูเพลงเทวดา ขออีกฮึด ปั้นนักร้องลูกทุ่งประดับวงการอีกแค่คนเดียว ก่อนสังขารไม่อำนวยแต่งเพลงไม่ไหว ประกาศใครเสียงดีให้ติดต่อมา เผยจะปั้นให้โด่งดังเทียบเท่าสายัณห์ สัญญา และยอดรัก สลักใจ 2 ศิษย์รัก
ข่าวหน้า1,ชลธี ธารทอง,ครูเพลงเทวดา,ปั้นนักร้องลูกทุ่ง,เทียบเท่า,สายัณห์ สัญญา,ยอดรัก สลักใจ,สูญเสียนักร้องชื่อดัง,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ